# О б щ и н а К а й н а р д ж а

**K A Y N A R D Z H A M U N I C I P A L I T Y**

🖂 Ул.”Димитър Дончев” № 2 🕿 08679 / 8318, факс 08679 / 8461

7550 с. Кайнарджа, обл. Силистра e-mail: kain\_s@abv.bg



**ДО**

**ОБЩИНСКИ СЪВЕТ**

**КАЙНАРДЖА**

# ДОКЛАДНА ЗАПИСКА

# от Любен Сивев – Кмет на община Кайнарджа

**ОТНОСНО:** Закупуване на дълготрайни материални активи за снегопочистване с неусвоените средства към 31.12.2023 г. от постъпилите през 2022 г. и 2023 г. по бюджета на община Кайнарджа трансфери за зимно поддържане и снегопочистване на общинските пътища

Уважаеми господин Председател, дами и господа общински съветници,

Последните години зимната обстановка не беше сложна и динамична, снеговалежите и застудяването не бяха интензивни и не се налагаше непрекъснато снегопочистване на пътищата, като основно се обработваше пътната настилка с материали за обезопасяване срещу хлъзгане с падането на температурите. Предвид на това и разходите за зимно поддържане и снегопочистване не бяха в големи размери, което доведе до генериране на преходни остатъци от получени през предходни години трансфери за зимно поддържане и снегопочистване на общинските пътища.

Преходните остатъци по бюджета на община Кайнарджа от получените трансфери за зимно поддържане и снегопочистване на общинските пътища по години са: за 2022 – 68 000 лв., за 2023 – 132 000 лв. или общо 200 000 лв.

Съгласно чл. 88 от Закона за държавния бюджет на Република България за 2024 г., неусвоените средства към 31.12.2023 г. от постъпилите през предходни години по бюджетите на общините трансфери за зимно поддържане и снегопочистване на общинските пътища могат да се разходват за придобиване на дълготрайни материални активи за снегопочистване по решение на общински съвет. Този текст от закона дава възможност за обезпечаване на дейностите по снегопочистване на общината със собствена високопроходима техника, съкращаване на времето за реакция при обилни снеговалежи и отпадане на необходимостта от сключване на договори с други фирми и лица за наемане на допълнителна техника при възникване на необходимост.

На основание чл. 21, ал. 1, т. 6 и т. 8 от Закона за местното самоуправление и местната администрация чл. 88 от Закона за държавния бюджет на Република България за 2024 г. предлагам Общински съвет да приеме следното

**Р Е Ш Е Н И Е:**

1. Дава съгласие постъпилите през 2022 г. и 2023 г. и неусвоени към 31.12.2023 г. по бюджета на общината трансфери за зимно поддържане и снегопочистване на общинските пътища в общ размер на 200 000 лв. да се разходват за придобиване на дълготрайни материални активи за снегопочистване – употребяван верижен багер.

2. Възлага на кмета на общината да извърши всички необходими процедури, свързани с правилното и законосъобразно изпълнение на решението.

ЛЮБЕН СИВЕВ

Кмет на Община Кайнарджа